
A N U N Ţ
SPITALUL JUDEŢEAN DE URGENŢĂ REŞIŢA 

scoate la CONCURS  funcţia de Director de financiar contabilitate

În conformitate cu prevederile art.181 din Legea nr. 95/2006 privind reforma în domeniul sănătăţii, republicată, ORDIN nr. 954 din 24 august 2017 pentru modificarea anexei la Ordinul ministrului sănătăţii publice nr. 284/2007 privind aprobarea Metodologiei-cadru de organizare şi desfăşurare a concursurilor/examenelor pentru ocuparea funcţiilor specifice comitetului director din spitalele publice.
         Spitalul Judeţean de Urgenţă Reşiţa organizează concurs, pentru ocuparea pe perioadă determinată a următoarei funcții specifice comitetului director din spitalele publice:

a) Denumirea postului vacant : 

DIRECTOR FINANCIAR CONTABILITATE – 1 post
b) Documente solicitate pentru întocmirea dosarului de înscriere la concurs trebuie să conţină următoarele documente :
      a) cererea de înscriere;
      b) copie de pe actul de identitate;
      c) copie de pe diploma de licenţă sau de absolvire, după caz;
      d) curriculum vitae;
      e) adeverinţa care atestă vechimea în gradul profesional sau în specialitatea studiilor, după caz;
      f) cazierul judiciar;
      g) declaraţia pe propria răspundere că nu a desfăşurat activităţi de poliţie politică, aşa cum este definită prin lege;
      h) adeverinţă medicală care să ateste starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate;


i) copie de pe certificatul de atestare a cunoștințelor dobândite în domeniul Sistemului european de conturi, precum și de cunoaștere a recglementărilor europene în domeniu;
      j) proiectul de specialitate.

   Copiile de pe actele prevăzute mai sus se prezintă însoţite de documentele originale, care se certifică pentru conformitate cu originalul de către secretarul comisiei de concurs.

               Data limită până la care se depun dosarele de concurs: 30.10.2026
         Concursul se va desfăşura la sediul Spitalului Judeţean de Urgenţă Reşiţa, str. Făgăraşului nr.18,  în perioada 06 noiembrie 2026– 12 noiembrie 2026.
         La concurs/examen se pot înscrie candidaţii care îndeplinesc, cumulativ, criteriile generale şi specifice.

   c)   Criteriile generale sunt următoarele:

      a)  au domiciliul stabil în România;

      b) nu au fost condamnaţi definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care i-ar face incompatibili cu exercitarea funcţiei, cu excepţia situaţiei în care a intervenit reabilitarea;

      c) au o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
      d)  nu au vârsta de pensionare, conform prevederilor legale în vigoare.
      Concursul/examenul cuprinde următoarele probe de evaluare:

       a) test-grilă/lucrare scrisă de verificare a cunoştinţelor din legislaţia specifică postului;

       b) susţinerea proiectului de specialitate pe o temă din domeniul de activitate al postului;

       c) interviul de selecţie.
     d)     Criteriile specifice sunt următoarele:

          1. sunt absolvenți de învățământ universitar de lungă durată, cu diplomă de licență sau echivalentă în profil economic;
          2.   au cel puțin 2 ani vechime în specialitatea studiilor;

          3. dețin certificatul de atestare a cunoștințelor dobândite în domeniul Sistemului european de conturi, precum și de cunpaștere a reglementărilor europene în domeniu.
    e)  Tipul probelor de concurs, locul data şi ora la care se desfăşoară concursul :

                - selecţia dosarelor de concurs în data de               02.11.2026 ora 10.00  -    la sediul unității
                - susţinerea testului grilă/lucrare scrisă în data de  06.11.2026 ora 10.00  -    la sediul unității
                     - susţinerea proiectului/lucrării în data de              12.11.2026 ora 10.00  -    la sediul unității
            Inscrierile se fac la sediul Spitalului Judeţean de Urgenţă Reşiţa în perioada 19.10.2026 – 30.10.2026.

     
Temele-cadru pentru proiectul/lucrarea de specialitate, bibliografia și calendarul de desfășurare a concursului sunt afisate pe site-ul unitatii www.spitaluljudeteanresita.ro.

Relatii suplimentare se pot obtine la sediul Spitalului Judeţean de Urgenţă Reşiţa, Serviciul  Resurse Umane la tel. 0763925822.

